సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఏపీ బడ్జెట్‌లో పేదలకు ఏముంది?
నవ్యాంధ్రప్రదేశ్ రాజధాని అమరావతిలో నెలకొల్పిన నూతన అసెంబ్లీలో తొలిసారి రాష్ట్ర బడ్జెట్‌ను ప్రవేశపెట్టారు.
TNN | Updated:
Mar 15, 2017, 01:33PM IST
నవ్యాంధ్రప్రదేశ్ రాజధాని అమరావతిలో నెలకొల్పిన నూతన అసెంబ్లీలో తొలిసారి రాష్ట్ర బడ్జెట్&zwnj;ను ప్రవేశపెట్టారు. ఆర్థిక మంత్రి యనమల రామకృష్ణుడు శాసనసభలో బడ్జెట్&zwnj;ను ప్రవేశపెట్టారు. రూ. 1,56,999.4 కోట్లతో బడ్జెట్&zwnj;ను యనమల ప్రవేశపెట్టారు. అయితే ఈ మొత్తంలో పేదల సంక్షేమానికి రూ. 10,234.60 కోట్లను రాష్ట్ర ప్రభుత్వం కేటాయించింది. &lsquo;చంద్రన్న చేయూత&rsquo; పథకం కింద డ్వాక్రా సంఘాలకు రూ. 1600 కోట్లు కేటాయించారు.
నిరుపేదలు, బలహీనులు.. ముఖ్యంగా వృద్ధులు గౌరవప్రదమైన జీవనం సాగించాలని తమ ప్రభుత్వం కోరుకుంటుందని యనమల ప్రసంగంలో చెప్పారు. ఇందు కోసం 45.68 లక్షల మంది వృద్ధులు, వితంతువులు, చేనేత కార్మికులు, కల్లుగీత కార్మికులు, దివ్యాంగులకు ఫించన్లు అందజేస్తున్నామని వివరించారు. ఈ ఆర్థిక సంవత్సరంలో ఫించన్ల కోసం రూ. 4,376 కోట్లు కేటాయించమన్నారు. రాబోయే రెండేళ్లలో పేదలకు 10 లక్షల ఇళ్లు నిర్మిస్తామని యనమల చెప్పారు.
అంతేకాకుండా విద్యుత్ వినియోగంపై పేదలకు సబ్సిడీని పెంచారు. గతంలో 50 యూనిట్ల వరకు ఉన్న సబ్సిడీని ప్రస్తుతం 75 యూనిట్లకు పెంచారు. అలాగే ప్రజా పంపిణీ పథకానికి రూ. 2,800 కోట్లు కేటాయించారు. స్త్రీ, శిశు, వృద్ధుల సంక్షేమానికి రూ. 1773 కోట్లు కేటాయించారు.